Title: กฎกระทรวง ฉบับที่ 3 (พ.ศ. 2537) ออกตามความในพระราชบัญญัติการฟื้นฟูสมรรถภาพคนพิการ พ.ศ. 2534

กฎกระทรวง

กฎกระทรวง
ฉบับที่
๓ (พ.ศ. ๒๕๓๗)
ออกตามความในพระราชบัญญัติการฟื้นฟูสมรรถภาพคนพิการ
พ.ศ.
๒๕๓๔
------------

                        อาศัยอำนาจตามความในมาตรา
๑๕ (๑) และมาตรา ๒๐ แห่งพระราชบัญญัติ
การฟื้นฟูสมรรถภาพคนพิการ พ.ศ. ๒๕๓๐
รัฐมนตรีว่าการกระทรวงสาธารณสุขออกกฎกระทรวงไว้
ดังต่อไปนี้
                        ข้อ
๑  ให้คนพิการที่จดทะเบียนตามมาตรา
๑๔ ได้รับบริการฟื้นฟูสมรรถภาพโดย
วิธีการทางการแพทย์ ดังต่อไปนี้
                        (๑)  การตรวจวินิจฉัย
การตรวจทางห้องปฏิบัติการ และการตรวจพิเศษด้วยวิธีอื่น ๆ
                        (๒)  การให้คำแนะนำปรึกษา
                        (๓)  การให้ยา
                        (๔)  การศัลยกรรม
                        (๕)  การพยาบาลเวชกรรมฟื้นฟู
                        (๖)  กายภาพบำบัด
                        (๗)  กิจกรรมบำบัด (อาชีวบำบัด)
                        (๘)  พฤติกรรมบำบัด
                        (๙)  จิตบำบัด
                        (๑๐)
สังคมสงเคราะห์และสังคมบำบัด
                        (๑๑)
การแก้ไขการพูด (อรรถบำบัด)
                        (๑๒)
การฟื้นฟูสมรรถภาพทางการได้ยินและการสื่อความหมาย
                        (๑๓)
การให้อุปกรณ์หรือเครื่องช่วยคนพิการ
                        ข้อ
๒  ภายใต้บังคับข้อ ๕
คนพิการซึ่งรับบริการฟื้นฟูสมรรถภาพโดยวิธีการทางการ
แพทย์จากสถานพยาบาลของกระทรวงสาธารณสุข
หรือสถานพยาบาลของกระทรวง ทบวง กรม หรือ
ราชการส่วนท้องถิ่น
หรือรัฐวิสาหกิจที่กระทรวงสาธารณสุขประกาศกำหนดไม่ต้องเสียค่าใช้จ่ายในการ
รักษาพยาบาลและค่าอุปกรณ์ตามข้อ ๑ ดังต่อไปนี้
                        (๑)  ค่าบริการทางการแพทย์ตามข้อ ๑
                        (๒)  ค่าห้อง และค่าอาหาร
ไม่เกินอัตราที่กระทรวงสาธารณสุขกำหนดตลอดเวลา
ที่เข้ารับการรักษาพยาบาล
                        ข้อ
๓ 
ในกรณีที่คนพิการซึ่งเข้ารับบริการฟื้นฟูสมรรถภาพโดยวิธีการทางการแพทย์
จากสถานพยาบาลตามข้อ ๒ ต้องใช้อุปกรณ์เทียม อุปกรณ์เสริม
หรือเครื่องช่วยคนพิการ ให้สถาน
พยาบาลดังกล่าวจัดหาอุปกรณ์เทียม อุปกรณ์เสริม
หรือเครื่องช่วยคนพิการให้แก่คนพิการนั้นและใน
กรณีที่สถานพยาบาลไม่มีอุปกรณ์เทียม อุปกรณ์เสิรม
หรือเครื่องช่วยคนพิการดังกล่าวให้สถาน
พยาบาลนั้นขอเบิกจากศูนย์สิรินธรเพื่อการฟื้นฟูสมรรถภาพทางการแพทย์แห่งชาติกรมการแพทย์
กระทรวงสาธารณสุข
                        ข้อ
๔  เมื่ออุปกรณ์  อุปกรณ์เสริม  หรือเครื่องช่วยคนพิการที่คนพิการได้รับ
ตามข้อ 
๓  ชำรุดบกพร่อง 
จำเป็นต้องซ่อมแซมหรือเปลี่ยนแปลงชิ้นส่วนของอุปกรณ์ และสถาน
พยาบาลตามข้อ 
๒ 
สามารถดำเนินการให้ได้  
ให้สถานพยาบาลดังกล่าวบริการซ่อมแซมหรือ
เปลี่ยนแปลงชิ้นส่วนของอุปกรณ์ให้โดยไม่คิดมูลค่า
                        ข้อ
๕  ในกรณีที่คนพิการที่มีสิทธิได้รับการสงเคราะห์หรือมีสิทธิได้รับสวัสดิการ
เกี่ยวกับการรักษาพยาบาลจากหน่วยงานอื่นแล้ว
ให้คนพิการใช้สิทธิในการรับการสงเคราะห์หรือสิทธิ
ในสวัสดิการเกี่ยวกับการรักษาพยาบาลจากหน่วยงานนั้น ๆ ก่อน

                                                            ให้ใช้
ณ วันที่ ๒๘ กรกฎาคม พ.ศ. ๒๕๓๗
                                                                             อาทิตย์  อุไรรัตน์

รัฐมนตรีว่าการกระทรวงสาธารณสุข

+---------------------------------------------------------------------------------------------------------+
หมายเหตุ :- เหตุผลในการประกาศใช้กฎกระทรวงฉบับนี้ คือ
โดยที่มาตรา ๑๕ (๑) แห่งพระราช
บัญญัติการฟื้นฟูสมรรถภาพคนพิการ พ.ศ. ๒๕๓๔
บัญญัติให้คนพิการที่ได้จดทะเบียนตาม
มาตรา ๑๔ ได้รับบริการฟื้นฟูสมรรถภาพโดยวิธีการทางการแพทย์
ค่าใช้จ่ายในการรักษาพยาบาล 
และค่าอุปกรณ์เพื่อปรับสภาพทางร่างกาย ทางสติปัญญา
หรือทางจิตใจ หรือเสริมสร้างสมรรถภาพ
ให้ดีขึ้นตามที่กำหนดในกฎกระทรวง
สมควรกำหนดบริการฟื้นฟูสมรรถภาพโดยวิธีการทางการแพทย์ 
ค่าใช้จ่ายในการรักษาพยาบาล และค่าอุปกรณ์ดังกล่าว
จึงจำเป็นต้องออกกฎกระทรวงนี้

[รก.๒๕๓๗/๓๔ก/๑๒/๑๑ สิงหาคม ๒๕๓๗]